Área de Halifax (Florida)

Área de Halifax280px
Localización no estado de FloridaMaiores cidadesDaytona Beach
Deltona
Port Orange
New Smyrna BeachFuso horarioEST-Eastern Standard Time: UTC-5280px
A Área Urbanizada de Daytona Beach-Port Orange, localizada na Área de Halifax.
A Área de Halifax () ou simplemente Daytona é unha rexión vernácula no estado de Florida, que comprende a área situada ao redor de Daytona Beach. Comprende aproximadamente a Área Metropolitana de Daytona Beach e o Condado de Volusia, Florida. Houbo un bo feixe de intentos de establecer unha identidade rexional para Daytona, incluíndo as xa empregadas de "Costa do Surf" (Surf Coast) e "Costa da Diversión (Fun Coast). O nome de "Área de Halifax" refírese ao Río Halifax, que discorre a través de Daytona Beach e outros concellos próximos.

 Historia 
A área ao redor do río Halifax mantivo poboacións estables desde finais do século XIX, e obtivo fama internacional polas súas praias e as súas carreiras de automóbiles desde principios do século XX. Porén, levaba décadas sendo unha rexión popular para ás áreas lindeiras. Hoxe, a rexión coñécese de xeito habitual simplemente como "Daytona" ou a "área de Halifax"..

Como moitas outras partes de Florida, houbo moitos intentos de crear unha identidade rexional para a área de Halifax. Habitualmente estas tentativas introducían o termo "Costa", como sucede con Gold Coast, Space Coast e First Coast. Na década de 1970, promotores turísticos bautizaron a área como a "Costa do Surf". O concepto foi a continuación adoptado pola poboación en xeral, aparecendo en publicacións da época e nunha enquisa elaborada en 1982 sobre as rexións de Florida polos xeógrafos Ary J. Lamme e Raymond K. Oldakowski. Máis adiante, non obstante, o emprego e o recoñecemento de "Costa do Surf" decaeu. De feito, unha actualización da enquisa de Lamme e Oldakowski elaborada en 2007 constatou que era unha das rexións menos coñecidas de Florida, sendo mencionada explicitamente só por un dos enquisados e aparecendo só moi de vez en cando en publicacións e en materias promocionais da área..

Na década de 1990 os promotores iniciaron unha nova campaña de mercadotecnia para alcumar á rexión como a "Costa da Diversión" (Fun Coast). Esta marca tivo previamente unha boa aceptación nas áreas de Saint Petersburg, na década de 1980., e en Fort Lauderdale, en 1993. Sobre 1995 os promotores deron pulo ao emprego de "Costa da Diversión" para os condados de Volusia e Flagler conxuntamente.. En 1999, cando a área de Halifax estaba a punto de abandonar o indicativo rexional telefónico co número "904", a Cámara de Comercio da Área de Daytona Beach/Halifax apertou para obter como novo indicativo rexional o número aínda non asignado de "386", que deletreado nun teclado telefónico podía lerse en inglés como "FUN" (diversión). Esta medida, apoiada por varios gobernos oficiais, axencias e residentes, obtivo éxito e o indicativo rexional co número 386 foi outorgado para a área ao redor de Daytona, así como para partes confinantes de Northeast Florida (o condado de Putnam) e Central Florida (o condado de Seminole), e non confinantes (os condados de Hamilton, Suwannee, Lafayette, Union e Columbia) de North Central Florida Distribución en plano do prefixo telefónico 386 no mapa de Florida..

Independentemente destas campañas, as formas "área de Halifax" e "Daytona" continúan sendo as máis comúns par referirse a esta rexión polas organizacións locais.

 Notas 

 Véxase tamén 
 Referencias xornalísticas 





Categoría:Xeografía de Florida
Categoría:Rexións de Florida
Categoría:Florida Central